Държавен вестник, бр. 103, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  103
ОФИЦИАЛЕН РАЗДЕЛ
ПРЕЗИДЕНТ 
НА РЕПУБЛИКАТА
УКАЗ № 240
На основание чл. 98, т. 8 от Конституцията 
на Република България 
П О С Т А Н О В Я В А М :
Награждавам г-жа Лина Омар – извънреден 
и пълномощен посланик на Република Ирак 
в Република България, с орден „Мадарски 
конник“ първа степен за нейните особено 
големи заслуги за развитието на двустран­
ните отношения между Република България 
и Република Ирак.
Издаден в София на 25 ноември 2025 г.
Президент на Републиката: 
Румен Радев
Министър на външните работи:
Георг Георгиев
Подпечатан с държавния печат.
Министър на правосъдието:
Георги Георгиев
6894
МИНИСТЕРСКИ СЪВЕТ
ПОСТАНОВЛЕНИЕ № 268
ОТ 27 НОЕМВРИ 2025 Г.
за приемане на Тарифа за таксите, които се 
заплащат при промяна на предназначението 
на земеделските земи
МИНИСТЕРСКИЯТ СЪВЕТ
П О С Т А Н О В И :
Член единствен. Приема Тарифа за таксите, 
които се заплащат при промяна на предназ­
начението на земеделските земи.
Преходни и заключителни разпоредби
§ 1. Отменя се Тарифа за таксите, които се 
заплащат при промяна на предназначението 
на земеделските земи, одобрена с Постанов­
ление № 112 на Министерски съвет от 2002 г. 
(ДВ, бр. 56 от 2002 г.).
§ 2. Плащането на таксите в левове в брой 
може да се извършва само за период от един 
месец от датата на въвеждане на еврото в Репуб­
лика България (период на двойно обращение 
на лева и еврото) съгласно чл. 24 от Закона за 
въвеждане на еврото в Република България 
при използване на официалния валутен курс, 
изразен с шест цифри с всичките пет знака 
след десетичната запетая, и при спазване на 
правилото за закръгляване, регламентирано 
в чл. 13 от същия закон.
§ 3. Постановлението влиза в сила от да­
тата, определена в Решение (ЕС) 2025/1407 на 
Съвета от 8 юли 2025 г. относно приемането 
на еврото от България, считано от 1 януари 
2026 г. (OВ, L 2025/1407, 14.07.2025 г.).
Министър-председател: 
Росен Желязков
Главен секретар на Министерския съвет: 
Габриела Козарева
ТАРИФА
за таксите, които се заплащат при промяна 
на предназначението на земеделските земи
Раздел I
Общи положения
Чл. 1. С тарифата се определя размерът 
на таксите, които се заплащат при промяна 
на предназначението на земеделските земи 
за неземеделски нужди.
Чл. 2. При изграждане на разсадници и 
други обекти за производство на земеделска 
продукция, с изключение на оранжерии, так­
са се заплаща само за тази част от земята, 
която се застроява със спомагателни сгради, 
съоръжения и комуникации и от нея пряко 
не се получава земеделска продукция.
Чл. 3. Таксата за всички спомагателни и 
допълнителни обекти, за инженерната инфра­
структура и комуникациите, намиращи се във 
и извън границите на площадката (трасето) 
на основния обект, се определя в зависимост 
от вида на обекта, за който се иска промяна 
на предназначението на земеделските земи.
Раздел II
Определяне на таксата за промяна на пред­
назначението на земеделска земя за неземе­
делски нужди
Чл. 4. Размерът на таксата за промяна 
на предназначението на земеделска земя се 
определя от:
1. бонитетната категория на земеделската 
земя, посочена в акта за категоризация, из­
готвен съгласно Наредбата за категоризиране 
на земеделските земи при промяна на тяхното 
предназначение (ДВ, бр. 90 от 1996 г.);
2. размера на земята, включена в границите 
на определената площадка или трасе на обекта;
3. местонахождението на земята съобразно 
категорията на населеното място, определена 
по реда на чл. 36, ал. 2 от Закона за адми­
нистративно-териториалното устройство на 
Република България; 
4. вида на обекта;
5. възможността за напояване.
Чл. 5. (1) Размерът на таксата се определя 
по формулата:
Т = (СББ x Кплощ x Кк x Кпол)/1,95583,
където: